32001D0118
L 047/1
JURNALUL OFÍCIAL AL UNIUNII EUROPENE
DECIZIA COMISIEI
din 16 ianuarie 2001
de modificare a Deciziei 2000/532/CE în ceea ce privește lista de deșeuri
[notificată cu numărul C(2001)108]
(Text cu relevanță pentru SEE)
(2001/118/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 75/442/CEE a Consiliului din 15 iulie 1975 privind deșeurile (1), astfel cum a fost modificată ultima dată prin Decizia 96/350/CE a Comisiei (2), în special articolul 1 litera (a),
având în vedere Directiva 91/689/CEE a Consiliului din 12 decembrie 1991 privind deșeurile periculoase (3), astfel cum a fost modificată prin Directiva 94/31/CE (4), în special articolul 1 alineatul (4) a doua liniuță,
întrucât:
(1)
Decizia 2000/532/CE a Comisiei din 3 mai 2000 de înlocuire a Deciziei 94/3/CE de stabilire a unei liste de deșeuri în temeiul articolului 1 litera (a) din Directiva 75/442/CEE a Consiliului privind deșeurile și Decizia 94/904/CE a Consiliului de stabilire a unei liste de deșeuri periculoase în temeiul articolului 1 alineatul (4) din Directiva 91/689/CEE a Consiliului privind deșeurile periculoase (5) ar trebui modificate având în vedere notificările înaintate de statele membre în temeiul articolului 1 alineatul (4) a doua liniuță din Directiva 91/689/CEE.
(2)
Măsurile prevăzute de prezenta decizie sunt conforme cu avizul comitetului instituit de articolul 18 din Directiva 75/442/CEE,
ADOPTĂ PREZENTA DECIZIE:
Articolul 1
Decizia 2000/532/CE se modifică după cum urmează:
1.
Articolul 2 se înlocuiește cu următorul text:
„Articolul 2
Se consideră că deșeurile clasificate ca fiind periculoase prezintă una sau mai multe dintre proprietățile enumerate în anexa III la Directiva 91/689/CEE și una sau mai multe dintre următoarele caracteristici, în ceea ce privește punctele H3-H8, H10 (6) și H11 din anexa menționată:
-
temperatura de aprindere ≤ 55 °C;
-
una sau mai multe substanțe clasificate (7) ca fiind foarte toxice la o concentrație totală ≥ 0,1 %;
-
una sau mai multe substanțe clasificate ca fiind toxice la o concentrație totală ≥ 3 %;
-
una sau mai multe substanțe clasificate ca fiind nocive la o concentrație totală ≥ 25 %;
-
una sau mai multe substanțe corosive din clasa R35 la o concentrație totală ≥ 1 %;
-
una sau mai multe substanțe corosive din clasa R34 la o concentrație totală ≥ 5 %;
-
una sau mai multe substanțe iritante din clasa R41 la o concentrație totală ≥ 10 %;
-
una sau mai multe substanțe iritante din clasele R36, R37, R38 la o concentrație totală ≥ 20 %;
-
o substanță cu efect cancerigen cunoscut din categoria 1 sau 2 la o concentrație ≥ 0,1 %;
-
o substanță cu efect cancerigen cunoscut din categoria 3 la o concentrație ≥ 1 %;
-
o substanță toxică pentru reproducere din categoria 1 sau 2, din clasele R60, R61, la o concentrație ≥ 0,5 %;
-
o substanță toxică pentru reproducere din categoria 3, din clasele R62, R63, la o concentrație ≥ 5 %;
-
o substanță mutagenă din categoria 1 sau 2, din clasa R46, la o concentrație ≥ 0,1 %;
-
o substanță mutagenă din categoria 3, din clasa R40, la o concentrație ≥ 1 %.
2.
Anexa se înlocuiește cu textul din anexa la prezenta decizie.
Articolul 2
Prezenta decizie se aplică de la 1 ianuarie 2002.
Articolul 3
Prezenta decizie se adresează statelor membre.
Adoptată la Bruxelles, 16 ianuarie 2001.